यूपी प्रेस क्लब में मंगलवार को आयोजित सेमिनार में मुख्य वक्ता के बतौर बोलते हुए वरिष्ठ पत्रकार आनंद स्वरूप वर्मा ने कहा कि हमारे लोकतंत्र के सामने कई बार चुनौतियां पेश हुई हैं। उन्होंने कहा कि जब भी लोकतंत्र पर खतरे बढ़ते हैं उस खतरे के खिलाफ हिंसा भी बढ़ जाती है। दिल्ली में आए चुनावी नतीजों को इंगित करते हुए उन्होंने कहा कि ये नतीजे इस हिंसा पर केवल एक फौरी राहत भर महसूस कराते हैं। देश की लोकतांत्रिक व्यवस्था के स्वरूप पर बोलते हुए उन्होंने कहा कि आजादी के समय भी इस आजादी के स्वरूप को लेकर कई सवाल उठे थे। कई लोगों ने इसे झूठी आजादी तक कहा था।